Vilskettä Vesillä

Vilskettä Vesillä () on suomeksi ja ruotsiksi ilmestyvä tarinallinen opetuskirjasarja. Se on suunnattu alle kouluikäisille ja alakouluikäisille lapsille. Sarjan tarkoitus on innostaa ja opettaa lapsia liikkumaan turvallisesti vesillä.

Kirjoissa seurataan kuuden nuoren muodostamaa Vaahtopäät-ryhmää ja heidän kokemuksiaan vesiurheilun parissa. Vaahtopäät myös tutustuvat Suomen luontoon ja vesiensuojeluun yhdessä purjehdusohjaajiensa Mariannen ja Sisun kanssa. 

Sarjan ensimmäisessä osassa nimeltään Vaahtopäät purjehdusleirillä opetellaan purjehtimaan optimistijollalla ja vietetään leiriviikkoa saaressa.

Tekijät 
Kirkkonummelainen kirjailija Lissu Suursalmi haluaa innostaa lapsia oppimaan kirjojen avulla. Hän sai kirjasarjan idean, kun ei löytänyt omalle lapselleen sopivaa purjehduksen alkeiden opetuskirjaa, ja tahtookin kirjojen avulla tarinallistaa liittojen, järjestöjen ja viranomaisten lapsille suunnattuja vesiturvallisuusopetuksia helpommin muistettavaan muotoon. Sarjan ensimmäinen osa perustuu kuuden Lissu Suursalmen ohjaaman purjehdusleirin tapahtumiin. 

Kirjojen kieliasu ja opetukset on toteutettu yhteistyössä äidinkielenopettajien ja purjehdusopetuksen ammattilaisten kanssa. Kirja nojaa Suomen Purjehdus ja Veneilyn ry:n viralliseen opetusmalliin. Kirjailija osallistuu kuvien suunnitteluun yhdessä kuvittaja ja taittaja Pekka Rahkosen kanssa.

Kirjasarjan osat

Vaahtopäät purjehdusleirillä - Vilskettä Vesillä 1  

Vaahtopäät purjehdusleirillä (ruot. Våghalsarna på Seglingsläger) on tarina kuuden ystävyksen leiriviikosta. Purjehdusleirille uskaltautuva Oliver saa viisi uutta ystävää; pienen Saagan, huolellisen Nupun, hyväruokahaluisen ja myötäilevän Mikon, veikeän ja kaikesta innostuvan Lunan sekä insinööriksi isona aikovan Leon. Heistä tulee Vaahtopäät, jotka opettelevat Sisun ja Mariannen ohjauksessa jollapurjehduksen alkeita samalla kun nauttivat leirisaaren luonnosta, eläimistä ja leirikavereista.

Kirjan (suomen -ja ruotsinkielinen) uudistettu vuoden 2022 painos sisältää 27 videota, jotka ovat QR-koodin takana.

Lorukirjat

Vesiloruja Vattenramsor - Vilskettä Vesillä Ståhej på sjön 
Kaksikielinen Vesiloruja – Vattenramsor on vedestä ja sen eri olomuodoista kertova, alle 6-vuotiaille lapsille suunnattu lorukirja. Päähenkilöt Sonja ja Oliver havainnollistavat loruja. Kirjan avulla lapsen kanssa voi opetella, kuinka vedessä ja vedellä leikitään.

Luokkalukukirjahanke 
Vilskettä Vesillä -luokkalukukirjahanke on kolmivuotinen lukutaito- ja kansanvalistushanke, jonka rehtorilähettiläs on Raija Vahasalo ja lähettiläs on kansanedustaja ja urheilu-uransa päättänyt kilpapurjehtija Sari Multala. Hankkeen tavoite on kattaa kaikki Suomen alakoulut vuosien 2021-2024 välillä niin, että yhteiskuntavastuulliset yritykset rahoittavat kirjalaatikon jokaista Vaahtopäistä kertovaa Vilskettä vesillä -kirjaa jokaiseen Suomen alakouluun. Lokakuussa 2022 Vilskettä vesillä -luokkalukukirjahanke on käynnistynyt 41 kunnassa, kaikkinensa 200 alakoulussa. Keväällä 2022 Ahvenanmaan Maakuntahallitus teki päätöksen rahoittaa opetusmateriaalit maakunnan jokaiseen 42 varhaiskasvatusyksikköön ja 20 alakouluun. 

Hankkeen tavoite on antaa kaikille lapsille tasavertainen mahdollisuus oppia ja innostua vesillä liikkumisesta monipuolisesti ja turvallisesti jo alakoulussa. Sen uskotaan motivoivan lapsia uimataidon kohentamiseen ja kasvattavan Suomeen uutta veneilijä- ja vesilläliikkujasukupolvea. 

Hankkeen pääyhteistyökumppanit ovat Venealan keskusliitto Finnboat, Lukuliike / Opetushallitus, Naispurjehtijat, Suomen Navigaatioliitto, Baltic Sea Action Group BSAG, Suomen Rehtorit, Suomen Luokanopettajat ja Brita-Maria Renlunds Minne -säätiö.

Vilskettä Vesillä -luokkalukukirjahankkeelle myönnettiin Vuoden Veneilyteko 2021 -tunnustus. Tunnustuksen myöntää Veneilytoimittajat ry.

Lähteet

Aiheesta muualla 
 vaahtopaat.fi
 Vaahtopäät purjehdusleirillä lukunäyte
 Kirjastot.fi Pienkustantajien uutuuksia: Vaahtopäät purjehdusleirillä 
 Lehdistötiedote: Vilskettä Vesillä - uusi suomalainen lastenkirjasarja vesiurheilusta. 4.12.2017
Lehdistötiedote: Sari Multala, Finnboat ja Opetushallitus kannattavat vilskettä vesillä! 9.1.2020
Bsag.fi Itämeri -tietoa kouluille Vilskettä Vesillä -yhteistyöllä 29.1.2021
Venelehti.fi Vilskettä vesillä -hanke: Veneily tuli kouluihin 11.5.2021
Hanko-nyt.fi Hangon alakouluihin tulee uusi oppiaine: Veneily ja turvallinen vesillä liikkuminen 14.9.2021 
Vapaa-ajankalastajalehti.fi Hanko ja Inkoo näyttävät esimerkkiä muulle Suomelle – kaikille lapsille opetetaan veneilyä Vilskettä vesillä -luokkalukukirjoilla ja Aalloille-opetuspeleillä 15.9.2021
Mtvuutiset.fi Hangossa koululaiset opettelevat pian merimiessolmujen tekemistä, Inarissa metsästystä: "Opetuksen järjestäjä päättää" 18.9.2021
Totalvene.fi Vilskettä vesillä opetusmateriaalit Ahvenanmaan jokaiseen päiväkotiin ja alakouluun 9.5.2022
Suomiveneilee.fi Vilskettä vesillä -opetusmateriaalit Ahvenanmaan jokaiseen päiväkotiin ja alakouluun 30.5.2022

Tietokirjat
Lastenkirjat